Najlepšie atramentové tlačiarne 2022 + recenzie
S atramentovými tlačiarňami sa v posledných rokoch roztrhlo vrece a pre spotrebiteľa – laika je výber toho správneho stroja zväčša len o obstarávacej cene. Aj preto sa snažíme tú ideálnu tlačiareň hľadať s vami. Test Magazín strávil desiatky hodín analyzovaním trhu a z porovnávacích testov vzišiel ako jasný víťaz Epson L3250 so skvelou kombináciou rýchlosti, vysokého rozlíšenia a ďalších doplnkových funkcií. Do nášho užšieho výberu sa dostali aj ďalšie kvalitné atramentové tlačiarne, ktorých nezaujaté recenzie vám môžu pomôcť v rozhodovaní sa.
Akú atramentovú tlačiareň kúpiť?
Ak ste pri hľadaní tej správnej tlačiarne už strávili dlhé hodiny, dovoľte, aby sme sa pokúsili vám tento proces uľahčiť. Náš výber toho najlepšieho, čo aktuálne tuzemský trh ponúka, sa nachádza v prehľadnej tabuľke. Každý z nami zvolených produktov má príslušný štítok. Okrem absolútneho víťaza testu v tabuľke nájdete tiež výrobok za skvelú cenu a tip našej redakcie.
|Názov||Hodnotenie||Detail|
|Epson L3250 ✔ Víťaz testu||Zobraziť produkt|
|HP 4120E ✔ Výhodný nákup||Zobraziť produkt|
|Epson EcoTank L3250 ✔ Dobré recenzie||Zobraziť produkt|
|Epson EcoTank L8180 ✔ Pre náročných||Zobraziť produkt|
Kvalitná atramentová tlačiareň s možnosťou farebnej tlače a možnosťou WiFi pripojenia. Zaujme tiež patentovaným systémom Eco Tank náplní, ktoré disponujú veľkým objemom a umožňujú jednoduché plnenie. Súčasťou balenia sú i samotné náplne. Kvalita tlače je na vysokej úrovni s rozlíšením 5 760 x 1 440 DPI. Možná je i tlač cez mobilnú aplikáciu. Úspornosť tlače je veľmi dobrá. K dispozícii je i tlač fotografií bez okrajov. Rýchlosť tlače je taktiež na dobrej úrovni. Samozrejmosťou je skener a funkcia kopírovania. Obojstranná tlač je možná len manuálne, nie automaticky.
Dobrý stroj za dobrú cenu. Rýchlosť 18 strán za minútu je pre nenáročného užívateľa stále nadštandardná, rovnako ako rozlíšenie 600 x 1 200 DPI. Funkcie AirPrint pre Apple či Hp ePrint podporujú priamu tlač. Bezdrôtové pripojenie je samozrejmosťou a k dispozícii je tiež LAN. Poteší obľúbená funkcia automatickej obojstrannej tlače a fotografi ocenia možnosť bezokrajovej tlače.
Testovaná multifunkčná tlačiareň s funkciou farebnej tlače a bezdrôtovým pripojením. Zariadenie ponúka tankový systém plnenia farieb. Tlač je veľmi kvalitná a ekonomická. Tlačiareň podporuje všetky známe formáty tlače. Nechýba ani optický CIS skener a možnosť kopírovania. Canon Prixma G3420 má aj LAN vstup. Súčasťou balenia sú i samotné farebné náplne. Zaujme tiež režimom automatického vypnutia pri neaktívnom stave.
Hodnotené parametre
Samozrejme, prvoradé sú vaše požiadavky. Vy najlepšie viete, čo od svojej budúcej tlačiarne očakávate. Možno sa radíte medzi náročnejších užívateľov, a tak vyžadujete vysokú rýchlosť tlače a skvelé rozlíšenie. Prípadne prejavujete záujem o multifunkčné zariadenie so skenerom a kopírkou. Ak nehľadáte nič exkluzívne, možno vám plne postačí, ak vaša nová tlačiareň nezaberie veľa miesta a nebude nikoho rušiť svojou hlučnosťou. Tieto a mnoho ďalších parametrov sme v našich porovnávacích testoch pre vás zohľadňovali. Dôležitým faktorom boli však aj referencie samotných spotrebiteľov.
Do nášho výsledného výberu sa dostalo niekoľko značiek, no ani úplných laikov zrejme nezaskočí žiadne z mien v zozname. Spoľahlivých výrobcov atramentových tlačiarní vôbec nie je veľa, a tak výberu bez väčších prekvapení kraľuje firma Epson, ktorej produkt získal absolútne prvenstvo v porovnávacích testoch. Zahanbiť sa nenechal ani výrobca cenovo najprijateľnejších tlačiarní HP s modelovými radami OfficeJet a DeskJet. Náročnejšieho užívateľa už tradične uspokojí firma Canon, predovšetkým značka Pixma. Solídnu konkurenciu predstavuje spoločnosť Brother so svojimi kvalitnými zariadeniami. Prieskum trhu sme realizovali prostredníctvom portálu Heureka.sk a tiež eshopov Hej.sk, Mall.sk, Alza.sk, Datart.sk, Tpd.sk, Nay.sk či Okay.sk.
Náš test je založený na detailnom a objektívnom porovnaní vybraných spotrebičov. Precíznou analýzou a prieskumom trhu za pomoci určenia prísnych kritérií vyberáme tie najlepšie produkty a šetríme vám tak množstvo času, ktorý by ste inak strávili hodinami hľadania informácií na internete.
Záleží nám na tom, aby sme vám priniesli všetky podstatné informácie o jednotlivých produktoch na jednom mieste a pomohli vám vybrať to najlepšie, čo je na trhu k dispozícii. Sledujeme predajnosť jednotlivých modelov a ich reálne hodnotenia ostatnými zákazníkmi.
Nepropagujeme žiadnu značku ani predajcu. Sústredíme sa na objektívne a dôveryhodné hodnotenie na základe osobných skúseností, ale takisto analyzujeme zahraničné testy a referencie zákazníkov či odborníkov, ktorí mali možnosť konkrétny produkt reálne otestovať.
Recenzie atramentových tlačiarní
Nižšie sa nachádzajú recenzie produktov z nášho výberu. Zvolené atramentové tlačiarne považujeme za to najlepšie, čo sa aktuálne na trhu nachádza. Redakcia Test Magazínu strávila 90 hodín porovnávacími testami, ktoré spočívali okrem analýzy technických parametrov aj z podrobného štúdia spotrebiteľských referencií či odborných testov. Prízvukujeme, že pri vykonávaní testov nebol nijakým spôsobom zvýhodnený žiaden výrobca ani predajca, a tak sú naše recenzie absolútne nezaujaté. Ak žiadna z recenzovaných atramentových tlačiarní nespĺňa vaše požiadavky, nižšie sa dočítate aj o ďalších zaujímavých produktoch.
Tlačiareň s podporou bezdrôtovej tlače cez WiFi a množstvom pozitívnych recenzií. V našom výbere je Epson EcoTank L3250 aj vďaka unikátnemu systému plnenia. Pozitívnou vlastnosťou je výdrž náplní a ich cenová dostupnosť. Možná je i mobilná tlač prostredníctvom mobilnej aplikácie. Nesklame ani rýchlosťou tlače a jej kvalitou.
Atramentová tlačiareň Epson využíva na tlač patentovanú hlavicu Epson Micro Piezo so 180 tryskami na čiernobielu tlač a 59 tryskami na farebnú tlač. Rozlíšenie tlače dosahuje hodnotu 5 760 x 1 440 DPI. Rýchlosť čiernobielej tlače uvádzaná výrobcom je 33 str./min., farebná tlač 15 str./min. Podľa ISO normy je výkon v oboch prípadoch približne polovičný. Podobné hodnoty uvádzajú i zákazníci. Kvalita tlače je veľmi dobrá, samotné náplne (sú súčasťou balenia) obsahujú čiernu, azúrovú, žltú a purpurovú farbu. Ide o typ farieb DYE.
Epson EcoTank L3250 je multifunkčné zariadenie, ktoré je vybavené takisto plošným skenerom a samozrejmosťou je i možnosť kopírovania dokumentov. Automatická obojstranná tlač možná nie je. Pri tlači zvládne tlačiareň tlač rôznych formátov – A4, A5, A6, B5, DL, C6, No. 10 a ďalšie. Súčasťou je takisto výstupný zásobník na papiere s kapacitou 30 listov. Priehradka na papier má kapacitu 100 kusov papiera. Tlačiareň dokáže realizovať i tlač bez okrajov. To sa zíde predovšetkým pri tlači fotografií. Fotografická tlač je veľmi vítaná a tlačiareň si s fotopapierom poradí veľmi dobre. Mobilná tlač je vďaka aplikácii Epson Connect možné aj cez váš smartfón.
Farebné náplne sú dodávané spolu s tlačiarňou. Výhodou je ich veľká kapacita. Dodávaná náplň vystačí približne na 8 100 strán čiernobielej tlače a 6 500 strán farebnej tlače. Za obrovskú výhodu považujeme rozhodne fakt, že náplne sú cenovo dostupné a ich plnenie je maximálne jednoduché vďaka tankovému plneniu. Náhradou sú fľaštičky so špeciálnym uzáverom. Oproti farebným kazetám, ktoré je potrebné kupovať kompletne nové, je plnenie ekologické i ekonomické. Farebné náplne Epson 103 EcoTank do tlačiarne Epson nájdete napríklad tu.
Hmotnosť tlačiarne je 3 kg. Okrem WiFi bezdrôtového pripojenia nechýba ani USB port a port na priame zapojenie do siete. Súčasťou balenia je návod na montáž, asistenčné CD pre registráciu produktu a elektrický sieťový kábel. Tlačiareň je široká 37,5 cm, vysoká 17,9 cm a hlboká 34,7 cm.
Bezdrôtová atramentová farebná tlačiareň vhodná na domácu tlač. Zákazníkov milo prekvapil predovšetkým systém plnenia. EcoTank náplne sú skvelou náhradou za farebné kazety, ktorých výdrž bola nedostatočná a nákup nových poriadne zaťažil rozpočet. Cenová dostupnosť náplní je v prípade Epson EcoTank L3250 veľmi výhodná. Zariadenie umožňuje tlač prostredníctvom WiFi pripojenia a taktiež máte možnosť tlačiť cez mobilné zariadenie, tablet či notebook. Používateľov občas hnevá inštalácia a prvotné spojazdnenie tlačiarne. Súčasťou balenia je však prehľadný návod i inštalačné CD. Spotrebitelia si veľmi pochvaľujú úspornosť tlače. Dodávka obsahuje i samotné náplne.
Pozitívne vnímame kvalitnú tlače fotografií a aj možnosť bezokrajovej tlače. Zákazníci sú s kvalitou tlače veľmi spokojní. Nechýba zásobník na papiere s výstupnou kapacitou 30 kusov či priehradka na uskladnenie papiera na tlač až pre 100 listov. Spomedzi recenzií zákazníci chvália i kvalitu japonskej výroby. Bezproblémové je tiež skenovanie či kopírovanie dokumentov. Menším nedostatkom je za nás absencia automatickej obojstrannej tlače. Niektorým zákazníkom sa tlačiareň zdala hlučnejšia.
Rýchlosť tlače: 33 str./min. ● Rýchlosť tlače farebne: 15 str./min. ● Základné funkcie: farebná atramentová tlač, skenovanie, kopírovanie ● Obojstranná tlač: manuálna ● Rozlíšenie tlače: 5 760 x 1 440 DPI ● Pripojenie: USB, WiFi ● Formát papiera: A4, A5, A6, B5, DL, C6 (obálky) ● Zásobník: 100 listov (vstup), 30 listov (výstup) ● Ďalšie funkcie: fotografická tlač 10x15, 13x18/mobilná tlač/bezokrajová tlač/tankový systém plnenia
Ak chcete kvalitnú atramentovú tlačiareň za nízku cenu, určite zamerajte svoju pozornosť na tento model od firmy HP. Zaručuje kvalitnú čiernobielu i farebnú tlač v maximálnom rozlíšení až 600 x 1 200 DPI, takže okrem textových dokumentov môžete tlačiť aj fotografie v štandardnej kvalite. So svojou rýchlosťou 18 strán (čiernobielo) a 10 strán (farebne) za minútu síce nikoho neohúri, no do nenáročnej domácnosti s malým objemom tlače plne postačuje. Tlačiareň tradične podporuje formát papiera A4 a menšie, taktiež viaceré formáty obálok. Užívatelia na prístroji oceňujú, že disponuje veľkokapacitným vstupným zásobníkom na 225 listov, čiže nemusia strácať čas pričastým dopĺňaním papiera. Do výstupného zásobníka sa zmestí 60 listov papiera.
Tlačiareň je tichá, svojím chodom nikoho neruší, no spotrebitelia jej vyčítajú príliš veľké rozmery vzhľadom na nízky počet jej funkcií. Poskytuje tradičné USB rozhranie, no prepojiť ju s iným zariadením možno aj cez LAN kábel (ethernet). Bezdrôtové WiFi pripojenie a s ním súvisiaca priama tlač z mobilu či notebooku je pri tomto modeli samozrejmosťou. Apple nadšencom vyhovuje podporovaná funkcia AirPrint a s ňou spojená výhoda priamej tlače z iPhone či Mac. Produkty spoločnosti HP tradične poskytujú službu HP ePrint. Tá vám umožní tlačiť dokumenty či fotografie na diaľku jednoduchým zaslaním emailu na adresu vašej tlačiarne. Z palety bezdrôtových spôsobov pripojenia chýba Bluetooth.
Model od firmy HP disponuje obľúbenou funkciou automatickej obojstrannej tlače, s ktorou ušetríte množstvo papiera. Keďže je zariadenie vhodné aj k tlači fotografií, pri našom porovnávacom teste sme ocenili tiež bezokrajovú tlač. Vaše fotografie tak nebudú lemované viditeľnými bielymi okrajmi. Výhodou tlačiarne oproti konkurencii je taktiež systém šetrenia energie. Keď ju dlhší čas nepoužívate, vypne sa sama.
Rýchlosť tlače: 18 str./min ● Rýchlosť tlače farebne: 10 str./min ● Základné funkcie: Farebná atramentová tlač ● Rozlíšenie tlače: 600 x 1200 DPI ● Pripojenie: USB 2.0, LAN, WiFi ● Formát papiera: A4, A5, A6, B5, obálky (DL, C6, C5) ● Zásobník: 225 listov (vstup), 60 listov (výstup) ● Ďalšie funkcie: fotografická tlač, HP ePrint, AirPrint, automatická obojstranná tlač, bezokrajová tlač
Testovaná atramentová tlačiareň s funkciou farebnej tlače nás oslovila pomerom ceny a kvality tlače. Klasické cartridge nahradil systém MegaTank s dopĺňaním farieb z fľaštičiek. Tie sú súčasťou balenia. Multifunkčná tlačiareň ponúka bezdrôtovú tlač a takisto priamo pripojenie cez LAN vstup. Nechýba ani plochý skener a možnosť kopírovania. Praktický je aj malý LCD displej (bez podsvietenia).
Multifunkčná tlačiareň Canon Prixma G3420 je dodávaná s atramentovými náplňami. V balení nájdete 3 farebné náplne (žltá, modrá, magenta) a 2 čiernobiele náplne. Tankový systém plnenia je veľmi praktický a tlač je veľmi ekonomická. Práve nízke prevádzkové náklady sú jednou z najsilnejších stránok tejto tlačiarne. Spôsob plnenia je navyše veľmi nenáročný. Po naplnení dochádza k inicializačnému procesu po dobu 5 minút, keď tlačiareň deteguje množstvo náplne. Súčasťou balenia sú i dve tlačové hlavy, ktoré je potrebné do zariadenia vložiť. Samotný spôsob vkladania tlačových hláv je veľmi jednoduchý. Súčasťou balenia je návod, ktorý je jasný a zrozumiteľný. Navyše vás celým procesom spustenia prevedie samotná tlačiareň. Pri dlhšom neaktívnom stave sa tlačiareň sama vypne.
Atrament s čiernym pigmentom navyše zabezpečuje vysokú ostrosť a reálnosť čiernej. Čiernobiela tlač je veľmi kvalitná. Rýchlosť čiernobielej tlače je 9,1 str./min., čo je priemerný parameter a na atramentovú tlačiareň veľmi postačujúci. Počas testovania tlačiarne nedošlo k žiadnemu zaváhaniu. Text bol kontrastný, ostrý a bez prázdnych či vynechaných miest. Farebná tlač je pomalšia, 5 str./min. Rozlíšenie farebnej tlače je 4 800 x 1 200 DPI. Pri tlačení fotografií je potrebné na tlačiarni vypnúť fixnú kvalitu tlače, resp. zvoliť v nastaveniach vysokú kvalitu tlače. Tieto nastavenia výrazne uľahčuje malý LCD displej, ktorého umiestnenie je trocha nešťastné vzhľadom na to, že sa musíte nad tlačiareň nakláňať, aby bola viditeľnosť dostatočná. Optický plochý CIS skener fungoval bez problémov a rovnako tak i funkcia kopírovania.
Zariadenie Canon disponuje LAN vstupom pre priame pripojenie do siete, no tlač môžete vykonávať aj bezdrôtovo vďaka WiFi. Týmto spôsobom je možné vykonávať mobilnú tlač aj priamo z vášho smartfónu, tabletu a stačí, ak využijete podporované aplikácie, ako Canon Print, Mopria alebo Apple AirPrint. Pripojenie tlačiarne k sieti je veľmi jednoduché. Potrebné je v počítači stiahnuť príslušný softvér, spustiť proces inštalácie a krok po kroku pokračovať. Pri pripájaní k sieti odporúčame využiť funkciu WPS – na tlačiarni po dobu 3 sekúnd podržíte symbol párovania a na vašom routeri podržíte 5 sekúnd tlačidlo WPS. Tlačiareň sa automaticky pripojí do siete a následne bude možné využívať jej funkcionalitu v rámci siete.
Proces inštalácie je nenáročný, zdržovať môže len registrácia produktu na stránkach Canon. Samotné nastavenia tlačiarne realizujete za pomoci ovládacieho panela s LCD displejom. Samotná aplikácia Canon Print pre mobilnú tlač je relatívne zrozumiteľná. Na úvod však je potrebné zoznámiť sa so samotným prostredím aplikácie a dôležitými pojmami pre tlač. Automatická obojstranná tlač nie je možná. Súčasťou balenia je sieťový napájací kábel. Výhrady nemáme ani ku kvalite spracovania. Menším nedostatkom je absencia kvalitnejšieho softvéru na úpravu grafiky pred tlačou pre počítač. Dostupný je len veľmi jednoduchý softvér Easy Photo Print Editor.
Celkové dojmy z používania tejto atramentovej tlačiarne sú veľmi pozitívne. V prvom rade chválime kvalitu tlače, ako farebnej, tak i čiernobielej. Pozitívne referencie zákazníkov sú toho taktiež dôkazom. Azda najviac sa nám páči vysoká úspornosť tlače a tankový spôsob plnenia farieb. Výrobca si zákazníka získa dodávaním všetkých náplní. Ovládanie tlačiarne je jednoduché a napomáha tomu i LCD displej. Ten by si zaslúžil lepšie umiestnenie, no ide o nepodstatné mínus. Spojazdnenie tlačiarne je nenáročné a jednoduché. Tlačiareň vás celým procesom prevedie a každý krok jasne pomenuje. Škoda len príliš jednoduchého softvéru pre úpravu tlače, čo však viacerým používateľom môže vyhovovať.
Bezdrôtové pripojenie je stabilné a tlačiareň nemá problém komunikovať. Počas testovania Canon Prixma G3420 sme na párovanie využili WPS funkciu, ktorá absentuje aj u drahších modelov. Vďaka tomu bolo pripojenie ešte jednoduchšie. Chválime kvalitu spracovania a celkový dizajn. Tlačiareň pôsobí moderne a nezaberá extra veľa miesta. Hlučnosť tlače nie je výrazná. Rýchlosť tlače je priamo úmerná charakteristike atramentovej tlačiarne. Canon Prixma G3420 rozhodne odporúčame pre domácnosti, kde sa tlačiareň využíva, no zároveň je požiadavkou ekonomická – úsporná tlač.
Rýchlosť tlače: 9 str./min. ● Rýchlosť tlače farebne: 5 str./min ● Základné funkcie: farebná atramentová tlač, skenovanie, kopírovanie ● Obojstranná tlač: manuálna ● Rozlíšenie tlače: 4 800 x 1 200 DPI ● Pripojenie: LAN, WiFi, USB ● Formát papiera: A4, A5, A6, B5, DL, C6 (obálky) ● Zásobník: 100 listov (vstup), 25 listov (výstup) ● Ďalšie funkcie: fotografická tlač 10x15, 13x18/mobilná tlač/bezokrajová tlač/tankový systém plnenia
Multifunkčná farebná tlačiareň od firmy HP si zaslúži vašu pozornosť. Okrem základnej funkcie farebnej tlače vám totiž ponúka taktiež kvalitný skener, kopírku a v neposlednom rade i fax. Svojou rýchlosťou 20 strán za minútu (čiernobielo) a 10 strán za minútu (farebne) síce nemôže tým najrýchlejším strojom konkurovať, avšak kompenzuje si to ďalšími atribútmi. Rozlíšenie 1 200 x 1 200 DPI zaručuje ostré, detailné výstupy a pri farebnej tlači na špeciálny fotopapier sa môže vyšplhať až na 4800 x 1200 DPI. Rovnako vysokým 1 200 DPI rozlíšením disponuje aj skener. Vysokokapacitný vstupný zásobník na 225 listov vás zbaví otravného dopĺňania papiera. Maximálny podporovaný formát papiera je A4, no tlačiť môžete aj rôzne obálkové či fotografické formáty.
Užívateľov potešia najmä malé rozmery, vďaka čomu je tlačiareň priestorovo úsporná. Výhodou je taktiež jej tichý chod. Pre prepojenie s vašimi zariadeniami poskytuje celkovo tri rozhrania. Okrem tradičného USB 2.0 môžete tlačiareň prepojiť s PC aj prostredníctvom LAN kábla, ale taktiež bezdrôtovo pomocou WiFi siete. S bezdrôtovým pripojením súvisí aj možnosť priamej tlače. Tú vám tento model umožňuje prostredníctvom funkcie AirPrint, no výhradne pre Apple produkty. Pre ostatné operačné systémy tu je funkcia HP Smart. Užívatelia hodnotia funkciu ako rýchlu a bezproblémovú. Na viacerých stránkach predajcov sa dočítate o pridanej technológii Google Print, tá však už od januára nefunguje. Niekoho zamrzí absencia čítačky pamäťových kariet.
Pozitívne sme pri našom porovnávacom teste zhodnotili prítomnosť obľúbenej funkcie automatickej obojstrannej tlače, tzv. duplexu. Vďaka nej si nemusíte robiť starosti s otáčaním papiera, keď chcete pri tlači pokryť obe jeho strany, ako napríklad u zariadenia Brother DCP-T520W. Ďalšou výhodou je, samozrejme, bezokrajová tlač, ktorú ocenia predovšetkým užívatelia, tlačiaci fotografie na formát A4. Čo pri multifunkčnom zariadení nesmie chýbať, je displej pre jednoduché používanie. Tento model disponuje 2,7" dotykovým displejom.
Rýchlosť tlače: 20 str./min ● Rýchlosť tlače farebne: 10 str./min ● Základné funkcie: Farebná atramentová tlač, skenovanie, kopírovanie, fax ● Rozlíšenie tlače: 1200 x 1200 DPI ● Pripojenie: USB 2.0, LAN, WiFi ● Formát papiera: A4, A5, A6, B5, obálky (A2, C5, C6) ● Zásobník: 225 listov (vstup), 60 listov (výstup) ● Ďalšie funkcie: automatická obojstranná tlač, fotografická tlač, AirPrint, bezokrajová tlač, HP Smart
Výrobca Brother chce upútať vašu pozornosť multifunkčnou farebnou tlačiarňou, ktorá okrem kvalitnej tlače prináša užitočné funkcie skenovania a kopírovania materiálov. S rozlíšením až 6 000 x 1 200 DPI sa môžete spoľahnúť na vysokokvalitné textové výstupy, ale i jednoduchšiu grafiku či fotografie v štandardnej kvalite. Skener disponuje rozlíšením 1 200 x 2 400 DPI, čo je v tomto aspekte nadštandardná hodnota. Rýchlosť čiernobielej tlače 17 strán za minútu v porovnaní s konkurenciou zrejme neohúri, rovnako tak rýchlosť farebnej tlače 9,5 strany za minútu. Podľa skúseností spotrebiteľov je tlač fotografií vyslovene pomalá. Tlačiareň podporuje maximálnu veľkosť papiera A4, no tlačiť možno rôzne menšie obálkové či foto formáty. Kapacita vstupného zásobníka je 150 listov, výstupný zásobník pojme 50 listov.
Tlačiareň má kompaktné rozmery, takže bude šetriť miesto u vás doma či v kancelárii. Možno ju prepojiť s vaším zariadením napevno pomocou USB kábla, ale samozrejmosťou je i WiFi pripojenie. To vám umožní spojiť tlačiareň aj s vaším smartfónom a následne za pomoci pridaných funkcií vykonávať priamu tlač. Pri tomto modeli ju zabezpečujú funkcie AirPrint a tiež Brother iPrint & Scan. Prvá menovaná technológia je kompatibilná len s Apple produktami, ako iPhone či iPad, zatiaľ čo druhá pracuje okrem iOS operačného systému aj s Android zariadeniami.
Sklamaním je opätovná neprítomnosť žiadaných funkcií, ako napríklad automatickej obojstrannej tlače. Manuálna verzia je oproti nej mierne zdĺhavá. Čo sme v porovnávacom teste zhodnotili ako výrazný nedostatok, je absencia bezokrajovej tlače. Vaše vytlačené fotografie budú síce vďaka vysokému rozlíšeniu kvalitné, no budú lemované bielymi okrajmi. Užívateľov môže potešiť zabudovaný jednoriadkový LCD displej, určený pre jednoduchšie ovládanie tlačiarne.
Rýchlosť tlače: 17 str./min ● Rýchlosť tlače farebne: 9,5 str./min ● Základné funkcie: Farebná atramentová tlač, skenovanie, kopírovanie ● Rozlíšenie tlače: 6 000 x 1 200 DPI ● Pripojenie: USB 2.0, WiFi ● Formát papiera: A4, A5, A6, obálky (DL, C5, Monarch) ● Zásobník: 150 listov (vstup), 50 listov (výstup) ● Ďalšie funkcie: Brother iPrint & Scan, AirPrint, manuálna obojstranná tlač
Atramentová tlačiareň HP z modelovej rady DeskJet zaujme predovšetkým svojou multifunkčnosťou, a teda popri tlači umožňuje spotrebiteľovi využívať tiež skener a kopírku. Neradí sa medzi najrýchlejšie zariadenia na trhu, s rýchlosťou 7,5 strany za minútu (čiernobielo) a 5,5 strany za minútu (farebne) nie je vhodná na veľkoobjemovú tlač, no nenáročným domácnostiam vystačí. Rozlíšenie tlače je solídnych 1 200 x 1 200 DPI, takže okrem textových dokumentov je vhodná i na jednoduchšiu grafiku či fotografie. Skener sa pýši rozlíšením 1 200 DPI. Tlačiť môžete až do maximálneho formátu A4. Zásobníky na papier disponujú nižšou kapacitou, než sme zvyknutí. Vstupný zásobník pojme maximálne 60 listov, zatiaľ čo výstupný len 25 listov.
V domácnostiach tlačiareň poteší tým, že svojím chodom vôbec neruší. Rozmery sú pomerne malé, zariadenie je preto priestorovo úsporné, čo oceňujú aj užívatelia vo svojich recenziách. Okrem pripojenia cez USB port možno využiť celkovo dve bezdrôtové rozhrania, a to konkrétne WiFi či Bluetooth. Z Bluetooth pripojenia majú spotrebitelia radosť, nakoľko WiFi má tendenciu vypadávať. Toto rozhranie by ste u tlačiarne HP Officejet Pro 6230 hľadali márne. Zvláda tlač aj priamo z mobilu, využíva k tomu známe aplikácie, ako AirPrint pre Apple zariadenia, ale tiež funkciu HP Smart, ktorá podporuje aj operačný systém Android. Aj keď druhú menovanú technológiu nemá každý v obľube.
V prípade multifunkčnej atramentovej tlačiarne HP neočakávajte veľké množstvo doplnkových funkcií. Ak chcete tlačiť fotografie na formát A4, musíte počítať s prítomnosťou bielych okrajov, pretože možnosť bezokrajovej tlače sa tu nenachádza. Takzvaného duplexu sa tiež nedočkáte, listy pri tlači musíte otáčať naďalej ručne. Zabudovaný je aj malý informačný displej, ktorý ale nezjednoduší ovládanie. K tomuto účelu je prítomný rad prehľadných analógových tlačidiel.
Rýchlosť tlače: 7,5 str./min ● Rýchlosť tlače farebne: 5,5 str./min ● Základné funkcie: Farebná atramentová tlač, skenovanie, kopírovanie ● Rozlíšenie tlače: 1200 x 1200 DPI ● Pripojenie: USB 2.0, WiFi, Bluetooth ● Formát papiera: A4, A5, A6, B5, obálky (DL) ● Zásobník: 60 listov (vstup), 25 listov (výstup) ● Ďalšie funkcie: fotografická tlač, AirPrint, manuálna obojstranná tlač, HP Smart
Tlačiarne HP patria v tomto segmente k najobľúbenejším modelom. Platí to i v tomto prípade. Najväčšou výhodou tohto modelu je absencia náplní v podobe kaziet. K dispozícii sú tankové náplne, ktoré sú trvácnejšie a dopĺňa sa len spotrebovaný atrament. Náplne sú cenovo dostupné. Tlačiareň zvláda i farebnú tlač a nechýba ani bezdrôtové pripojenie.
Farebná tlačiareň HP Wireless 415 disponuje vysokokapacitnými zásobníkmi atramentu. Súčasťou balenia sú i samotné náplne. Tie vystačia na približne 15 000 strán čiernobielej tlače a 8 000 strán farebnej tlače. Nejde pritom o kazety, ale tanky, do ktorých sa dopĺňa výhradne atrament. Náplne sú navyše cenovo dostupné a nezasychajú. Po dlhšej neaktivite sa môže stať, že tlačiareň vynecháva. Vtedy je potrebné vytlačiť dve cvičné strany alebo spustiť režim kalibrácie. Rýchlosť čiernobielej tlače je okolo 8 str./min., pri farebnej tlači 5 str./min. Rozlíšenie farebnej tlače je 4 800 x 1 200 DPI.
Kvalita tlače je veľmi dobrá, čo avizujú i používatelia. Možná je bezokrajová tlač, čo sa zíde primárne pri tlači fotografií. HP zvláda všetky bežné formáty tlače. Keďže ide o multifunkčné zariadenie, neprekvapí funkcia plochého skenera alebo možnosť kopírovania. Poklop skenera nemá pohyblivé pánty a pri knihách či hrubých dokumentoch nejde úplne zatvoriť, čo však nemusí byť nutne zásadnou chybou. Tlačiareň umožňuje len manuálnu obojstrannú tlač.
Zariadenie je vybavené bezdrôtovým WiFi adaptérom a tlač cez notebook či mobilný telefón je teda možná bez problémov realizovať. Pre mobilnú tlač cez telefóny s OS Android je možné využívať mobilnú aplikáciu HP Smart Print, pre iOS Apple AirPrint. Pripojenie je stabilné. Vstupná kapacita zásobníka je až 60 hárkov papiera, výstupný zásobník má miesto pre 25 papierov. Používatelia v recenziách najčastejšie kritizujú podávač papiera, ktorý občas zoberie dva listy namiesto jedného alebo papier nezachytí. Ide o väčší nedostatok, ktorý sa však neprejavuje u všetkých modelov tohto radu.
Niektorým používateľom prekážajú aplikácie od firmy HP a nutnosť registrovať produkt a vytvoriť konto, aby bolo možné tlač realizovať. Niektoré kroky počas inštalačného procesu tlačiarne sú teda o niečo zdĺhavejšie a komplikovanejšie. Multifunkčná tlačiareň sa môže pochváliť dobrým spracovaním. Konštrukcia tlačiarne váži 4,67 kg.
Vybraná atramentová farebná tlačiareň nás zaujala v pomere výhodnej ceny a kvality tlače. Spokojní zákazníci hodnotia kvalitu tlače veľmi dobre. Zároveň si pochvaľujú možnosť tlače fotografií bez okrajov (foto formáty). Potešujúce je tiež bezdrôtové pripojenie a mobilná tlač prostredníctvom dostupných aplikácii pre Android i iOS. Pozitívne hodnotenie si zaslúžia tankové náplne atramentu a jednoduchý spôsob plnenia. Súčasťou balenia sú veľké náplne farieb, ktoré vystačia na 15 000 strán čiernobielej tlače a 8 000 strán farebnej tlače. Používatelia veľmi dobre hodnotia ekonomickú spotrebu farieb a lacnú tlač. Farebné náplne sú takisto cenovo výhodné.
Väčším nedostatkom je podľa viacerých zákazníkov haprujúci podávač listov, ktorý listy nezoberie alebo občas zoberie namiesto jedného až dva a následne vykazuje chybu tlače. Multifunkčné zariadenie umožňuje taktiež skenovanie a kopírovanie dokumentov. Zásobník na listy má kapacitu 60 listov na vstupe, výstup je pre 25 vytlačených papierov. Automatická obojstranná tlač nie je podporovaná. Za "otravný" nedostatok možno považovať takisto inštalačný proces skrz viacero registrácií a vytvorenie konta pre HP ePrint. Celkovo však tlačiareň dáva zmysel i napriek niekoľkým nedostatkom. Lákadlom je i výhodná cena. Primárne osloví skvelým výsledkami tlače.
Rýchlosť tlače: 8 str./min. ● Rýchlosť tlače farebne: 5 str./min. ● Základné funkcie: farebná atramentová tlač, skenovanie, kopírovanie ● Obojstranná tlač: manuálna ● Rozlíšenie tlače: 4 800 x 1 200 DPI ● Pripojenie: USB 2.0, WiFi ● Formát papiera: A4, A5, A6, B5, DL, C6 (obálky) ● Zásobník: 60 listov (vstup), 25 listov (výstup) ● Ďalšie funkcie: fotografická tlač 10x15, 13x18/mobilná tlač/bezokrajová tlač/tankový systém plnenia
Ďalšie zaujímavé produkty
Do nášho porovnávacieho testu sa dostali tie najlepšie atramentové tlačiarne, aktuálne dostupné na tuzemskom trhu. Každé zo zvolených zariadení výrazne vyčnieva spomedzi ostatných v jednom z hodnotených parametrov, či už ide o rýchlosť tlače, funkcionalitu alebo kvalitu výstupov. Najdôležitejším faktorom sú ale vaše požiadavky a predstavy. Ak vás naša ponuka neoslovila, možno nájdete vaše budúce zariadenie v ďalších zaujímavých alternatívach.
Ak sa obzeráte po ekonomickej tlači, neopomeňte multifunkčnú farebnú tlačiareň Brother DCP-T720DW. Okrem nízkych nákladov na prevádzku zaujme vysokým rozlíšením 6 000 x 1 200 DPI, zaručujúcim ostré a detailné výstupy. Rýchlosť 17 čiernobielych a 16,5 farebných strán za minútu pre nenáročných užívateľov plne postačuje, navyše disponuje vítanou funkciou automatickej obojstrannej tlače. Okrem USB kábla sa k tlačiarni možno pripojiť aj bezdrôtovo pomocou WiFi. Plusom je i zabudovaný jednoriadkový LCD displej.
Firma Epson posiela do hry ďalšieho silného hráča v podobe tlačiarne Epson L805. Napriek vyššej obstarávacej cene ide o skvelú tlačiareň s nízkymi nákladmi na prevádzku. Dokumenty tlačí v rýchlosti až 37 strán za minútu. Nadštandardné 5 760 x 1 440 DPI rozlíšenie poteší najmä fotografov. Kvalita vytlačených snímok je vysoká a vaša fotka s rozmermi 10 x 15 cm bude vonku už za 12 sekúnd. Bezdrôtové WiFi pripojenie je samozrejmosťou. Zamrzí absencia obojstrannej tlače.
Produktom, ktorému určite treba venovať pozornosť, je aj mobilné zariadenie HP OfficeJet 200. Ide o prenosnú tlačiareň, takže s ňou môžete tlačiť kedykoľvek a kdekoľvek. Popri USB disponuje aj WiFi rozhraním, vďaka ktorému môžete tlačiť priamo z mobilu či tabletu. Túto funkciu podporujú aj technológie AirPrint a HP ePrint. Rozlíšenie 1 200 x 1 200 DPI sľubuje vysokú kvalitu výtlačkov. Užívatelia tiež oceňujú jej nízku hmotnosť a prijateľné rozmery. Poteší aj prítomnosť prehľadného displeja pre jednoduchšie ovládanie.
V konkurencii multifunkčných tlačiarní obstojí aj stroj Brother DCP-T220. K dispozícií máte popri tlačiarni i kopírku a skener. Ten disponuje viac než solídnym rozlíšením 1 200 x 2 400 DPI. Rýchlosť tlače 16 strán za minútu (čiernobielo) a 9 strán za minútu (farebne) je prinajlepšom priemerná, no rozlíšenie až 6 000 x 1 200 DPI zaistí kvalitné výtlačky. Prehľadný LCD displej nečakajte, prítomné sú len LED kontrolky a pár tlačidiel. Sklamaním je tiež absencia bezdrôtového rozhrania. K pripojeniu slúži len USB port.
Kvalitné atramentové tlačiarne s tankovým systémom vyrába aj firma Canon. Zariadenie Canon Pixma G1411 osloví najmä nízkymi nákladmi na prevádzku, tiež vysokým rozlíšením 4 800 x 1 200 DPI, no v rýchlosti výrazne zaostáva za konkurenciou. 9 strán za minútu v prípade čiernobielej tlače nie je práve výhodou. Poteší možnosť bezokrajovej tlače pri tlačení fotografií. Tlačiareň neposkytuje bezdrôtové pripojenie, len USB, čo je veľkým sklamaním. Užívatelia ocenia jej kompaktné rozmery. Duplex ako doplnkovú funkciu nečakajte.
Najpredávanejšie podľa Heureka.sk
Zaujíma vás, o ktoré atramentové tlačiarne je aktuálne najväčší záujem medzi spotrebiteľmi? Ak vám náš výber nepomohol vybrať si to správne zariadenie, obráťte pozornosť na našu prehľadnú tabuľku, v ktorej nájdete TOP 5 najpredávanejších tlačiarní podľa cenového porovnávača Heureka.sk. Možno vám pomôže vkus a skúsenosti samotných užívateľov. Nezabúdajte však na to, že stále prichádzajú na trh nové a nové produkty, a preto túto tabuľku pre vás pravidelne aktualizujeme.
|Názov||Hodnotenie||Detail|
|HP DeskJet 2720e||Zobraziť produkt|
|HP All-in-One Deskjet 4120e||Zobraziť produkt|
|Epson EcoTank L3250||Zobraziť produkt|
|Canon Pixma TS3350||Zobraziť produkt|
|Canon Pixma TS5150||Zobraziť produkt|
Ak si nechcete vyberať tlačiareň bez znalosti konkrétnych parametrov, nápomocný vám bude náš návod, ako vybrať tlačiareň.
Najčastejšie kladené otázky – FAQ
Stále vám chýbajú informácie, ktoré by uľahčili váš výber? Rozumieme, nájsť to správne zariadenie nie je jednoduchou úlohou. My sme tu na to, aby sme poskytli odpovede na vaše otázky. Neváhajte a spýtajte sa v komentároch na to, čo vás zaujíma. Sekciu otázok pravidelne kontrolujeme. Prípadne, ak máte vy nejakú zaujímavú skúsenosť s konkrétnym výrobkom, pokojne sa o ňu s nami podeľte.
Pre milovníkov fotografovania si firma Canon pripravila špeciálne zariadenie z vychýreného modelového radu Pixma vhodné na tlač fotografií až vo formáte A3+. Tento model poskytuje nádherné 4 800 x 2 400 DPI rozlíšenie, zaručujúce vysokokvalitné farebné i čiernobiele výstupy. Vo formáte A3+ sa dočkáte svojho výtlačku za približne 3 minúty a 35 sekúnd a pri použití špeciálneho fotopapiera PT-101 tlač potrvá približne 5 minút a 20 sekúnd. Užívatelia vnímajú rýchlosť tlače ako pomalú, no výsledok väčšinou stojí za to. Okrem maximálneho podporovaného formátu papiera A3+ tlačiareň zvláda tlačiť aj menšie formáty, ako napríklad A4, A5 či obálky. Vstupný zásobník pojme až 150 listov a nachádza sa vzadu pre jednoduchšiu obsluhu.
Okrem rýchlosti vyčítajú spotrebitelia tomuto zariadeniu jeho rozmery. Vzhľadom na podporovaný formát A3+ je tlačiareň naozaj veľká a zaberá veľa miesta. Niektorým užívateľom sa javí tiež ako pomerne hlučná. Okrem klasického USB rozhrania je k dispozícii aj LAN, ale taktiež bezdrôtové pripojenie, podobne ako pri modeli HP OfficeJet Pro 8022e. Pozitívom sú tiež prítomné funkcie AirPrint a Canon Print. Obe umožňujú priamu tlač z vašich smartfónov či tabletov. Canon Print vám navyše dovoľuje kontrolovať stav vašej tlačiarne či hladiny náplne aj na diaľku. Novinkou je technológia PictBridge, pomocou ktorej môžete tlačiť priamo z vášho fotoaparátu bez použitia počítača, a to buď cez kábel alebo bezdrôtovo.
Tlačiarni chýba funkcia automatickej obojstrannej tlače, no pri A3 formáte si to ani nevieme predstaviť. K dispozícii je len obojstranná tlač s ručnou obsluhou. Keďže je tlačiareň vďaka svojim atribútom ideálna na tlač fotografií, poteší tiež bezokrajová tlač. Pri porovnávaní sme na tomto modeli ocenili možnosť priamej potlače CD/DVD nosičov. Vaše médiá tak s novou etiketou získajú profesionálny vzhľad. Canon Pixma PRO-10S z hľadiska pomeru cena/výkon rozhodne nesklame.
Rýchlosť tlače A3+: 3 minúty 35 sekúnd ● Rýchlosť tlače A3+ (PT-101): 5 minút 20 sekúnd ● Základné funkcie: Farebná atramentová tlač ● Rozlíšenie tlače: 4 800 x 2 400 DPI ● Pripojenie: USB 2.0, LAN, WiFi ● Formát papiera: A3, A3+, A4, A5, B5, Letter, Legal ● Zásobník: 150 listov (vstup) ● Ďalšie funkcie: fotografická tlač, AirPrint, bezokrajová tlač, potlač CD/DVD, PictBridge, Canon Print
Multifunkčná atramentová tlačiareň od firmy Epson sa radí medzi to najlepšie, čo aktuálne možno nájsť na trhu. Spotrebitelia si u tohto farebného zariadenia pochvaľujú predovšetkým nadštandardnú rýchlosť tlače 33 strán za minútu, zaručujúcu expresnú veľkoobjemovú tlač. V prípade farebnej tlače sa dočkáte rýchlosti 15 strán za minútu. Náročnejších užívateľov poteší prítomnosť ďalších funkcií v podobe skenera s kopírkou. So skvelým rozlíšením 5 760 x 1 440 DPI je vhodná ako na tlač farebných dokumentov, tak i fotografií. Hoci nejde o fototlačiareň, snímky sú vo vysokej kvalite. Maximálny podporovaný formát papiera je A4, no možno tlačiť i menšie alebo rôzne obálkové formáty. Vstupný zásobník podľa viacerých predajcov disponuje kapacitou 100 listov, nenechajte sa však zmýliť. Zásobník na papier nie je vôbec prítomný.
V prípade atramentovej tlačiarne Epson L3160 môžete počítať so vskutku úspornými rozmermi, a teda nezaberie veľa miesta na vašom stole. Niektorí užívatelia jej vyčítajú trochu hlučnejší chod. Z hľadiska konektivity ponúka zariadenie tradičné USB rozhranie, ale taktiež bezdrôtové WiFi pripojenie, ktorého spojazdnenie je bezproblémové. Ak ste verný zákazník Apple, určite oceníte funkciu AirPrint, umožňujúcu priamu tlač z vášho iPhone, iPadu či Macu. Rovnakú službu sľubuje aj podpora aplikácie Epson iPrint, zaručujúca spoluprácu s akýmkoľvek Androidom. Pozitívne sme v našom porovnávacom teste zhodnotili tiež prítomnosť LCD displeja a tlačidiel pre jednoduché používanie a tiež pre prácu so skenerom a kopírkou.
Čo pri tomto multifunkčnom zariadení zamrzí, je absencia tzv. duplexu, teda automatickej obojstrannej tlače. Tá nešetrí len papier, ale i váš čas. K dispozícii je len jej manuálny variant. Pri doplnkovej funkcii fotografickej tlače je vítaným prvkom tzv. bezokrajová tlač, pri ktorej dojem z vašich snímok nekazí prítomnosť bielych okrajov, ako to je napríklad pri modeli HP DeskJet 2720. S touto funkciou taktiež počítajte. Z hľadiska pomeru cena/kvalita je atramentová tlačiareň Epson L3160 skvelou voľbou.
Rýchlosť tlače: 33 str./min ● Rýchlosť tlače farebne: 15 str./min ● Základné funkcie: Farebná atramentová tlač, skenovanie, kopírovanie ● Rozlíšenie tlače: 5 760 x 1 440 DPI ● Pripojenie: USB 2.0, WiFi ● Formát papiera: A4, A5, A6, B5, obálky (DL, C6) ● Zásobník: 100 listov (vstup), 30 listov (výstup) ● Ďalšie funkcie: fotografická tlač, AirPrint, bezokrajová tlač
Tento model od firmy Epson sa radí medzi najlepšie atramentové tlačiarne s tankovým systémom. Výhoda tohto systému spočíva v jednoduchom dopĺňaní farieb pomocou fľaštičiek, navyše bez väčšieho rizika rozliatia atramentu. Užívatelia tento atribút hodnotia veľmi priaznivo. Zaujme taktiež vysoká rýchlosť tlače, a teda 33 strán za minútu pri čiernobielej tlači a 15 strán za minútu pri farebnej tlači. Pri využití najvyššieho možného rozlíšenia 5 760 x 1 440 DPI sa dočkáte nadštandardnej kvality vašich dokumentov alebo fotografií. Tlačiareň tradične podporuje maximálny formát papiera A4 a menšie. Pri vykonávaní porovnávacieho testu sme zhodnotili ako nedostatok nepraktickú zadnú priehradku na papier, ktorá kazí celkový dojem aj samotným užívateľom. Výstupný zásobník disponuje kapacitou 30 listov.
Niektorým spotrebiteľom z hľadiska dizajnu nevyhovujú pomerne veľké rozmery, no tomuto stroju to odpustíte. Tlačiareň možno pripojiť k vášmu zariadeniu (notebook, PC) výhradne prostredníctvom USB portu, LAN nečakajte. Na rozdiel od modelu Epson L3160, bezdrôtové pripojenie pomocou WiFi siete či napríklad Bluetooth model EcoTank L1110 nepodporuje. Absentuje teda možnosť priamej tlače z mobilu či iných zariadení, čo v dnešnej dobe trochu zamrzí. Pridanú hodnotu zariadeniu dodáva už spomínaný tankový systém. Nádržky s farbou sa nachádzajú priamo vpredu, čo umožňuje ľahký prístup a taktiež vám to dovoľuje sledovať hladinu náplne.
Ekonomická i ekologická funkcia automatickej obojstrannej tlače opäť absentuje, k dispozícii je len jej manuálny variant. Tlačiareň disponuje funkciou fotografickej tlače, a tak sme za mimoriadne vítaný prvok zhodnotili možnosť tlače až k okrajom papiera. Bielych okrajov na vašich A4 fotografiách sa tak nemusíte obávať. Ako už z názvu vyplýva, EcoTank L1110 je naozaj ekonomickým zariadením. Pár chybičiek krásy kompenzuje vskutku nízkymi nákladmi na prevádzku.
Rýchlosť tlače: 33 str./min ● Rýchlosť tlače farebne: 15 str./min ● Základné funkcie: Farebná atramentová tlač ● Rozlíšenie tlače: 5760 x 1440 DPI ● Pripojenie: USB 2.0 ● Formát papiera: A4, A5, A6, B5, obálky (DL, C6, No. 10) ● Zásobník: 100 listov (vstup), 30 listov (výstup) ● Ďalšie funkcie: fotografická tlač, bezokrajová tlač, manuálna obojstranná tlač
Testované produkty
Heureka.sk odporúča:
Ďalšie články z kategórie Tlačiarne
Komentáre